
KOOPERATĪVĀS SABIEDRĪBAS

“LATVIJAS PIENSAIMNIEKU CENTRĀLĀ SAVIENĪBA”
JAUNO PIENA PRODUKTU KONKURSA NOLIKUMS

2026. gada15.augusts
Kooperatīvā sabiedrība “Latvijas Piensaimnieku Centrālā Savienība” (turpmāk LPCS) sadarbībā ar Zemkopības ministriju un starptautisko izstāžu rīkotājorganizāciju SIA “BT1”, izsludina un organizē Latvijā pēdējo 2 (divu) gadu laikā ražoto jauno piena produktu konkursu. Konkurss notiks Rīgā 2026. gada 4. septembrī.
1. Konkursa mērķis

1.1. Popularizēt Latvijas ražotāju pēdējo 2 (divu) gadu laikā izstrādāto un tirgū ieviesto jauno piena produktu atpazīstamību, kā arī nodrošināt to aktīvu popularizēšanu patērētāju vidū.
1.2. Apkopot piena pārstrādes uzņēmumu speciālistu pieredzi jaunu piena produktu attīstībā un ražošanā. 
2. Konkursa dalībnieki

2.1.  Pārtikas un veterinārā dienesta atzītie un pastāvīgā uzraudzībā esošie Latvijas piena pārstrādes uzņēmumi, kas reģistrēti Latvijā. 
3. Konkursa produkta raksturojums un piegāde testēšanas vietā
3.1. Konkursā piedalās Latvijā ražotie piena produkti, kuru ražošana uzsākta pēdējo 2 (divu) gadu laikā.
3.2. Produkti marķēti atbilstoši Latvijas Republikas normatīvo aktu prasībām.
3.3. Konkursam iesniegtajiem produktiem jāatbilst Latvijas Republikas un Eiropas Savienības likumdošanas aktos un produkta specifikācijā (uzņēmuma standarts vai tehniskie noteikumi) noteiktajām nekaitīguma un kvalitātes prasībām.
3.4. Produkta kvalitātes, nekaitīguma un marķēšanas prasības ir pamatotas šādos dokumentos: 

3.4.1. Eiropas Parlamenta un Padomes Regulas (EK):

· Nr. 853/2004 ar ko nosaka īpašus higiēnas noteikumus attiecībā uz dzīvnieku izcelsmes pārtiku III pielikuma IX iedaļa (konsolidētā versija 07.05.2026.);
· Nr. 2073/2005 par pārtikas produktu mikrobioloģiskajiem kritērijiem (konsolidētā versija 01.07.2026.);
· Nr.1169/2011 par pārtikas produktu informācijas sniegšanu patērētājiem (aktuālā redakcija 01.04.2025.).
3.4.2. LR Ministru kabineta noteikumi Nr. 97/2011 par klasifikācijas, kvalitātes 
un marķējuma prasībām piena produktiem un saliktiem piena produktiem (aktuālā redakcija 13.12.2014.).
3.4.3. LR Ministru kabineta noteikumi Nr. 115/2015 prasības fasētas pārtikas 
marķējumam (redakcija 06.03.2015.). 
3.4.4. Ražotāja izstrādāta un apstiprināta produkta specifikācija (no uzņēmuma standarta vai tehniskajiem noteikumiem). 
4. Pieteikšanās un produkta iesniegšanas noteikumi un prasības

4.1.  Par piedalīšanos konkursā pretendentiem jāpaziņo rakstiski līdz 2026. gada 27. augustam, norādot konkrētu produktu un iesūtot produkta specifikāciju (no uzņēmuma standarta vai tehniskajiem noteikumiem, kas satur informāciju par produkta sensorajiem un fizikāli-ķīmiskajiem rādītājiem) uz e-pastu info@piens.eu Tālrunis uzziņai -  +371 25145929.
4.2.  Konkursa dalībniekiem produktu paraugi jāiesniedz 2026.gada 3. septembrī (līdz plkst.15.00) AS Siera nams, Rāmuļu ielā 1a, Rīgā.

4.3. Produkta parauga iesniegšanas nosacījumi:
4.3.1. Oriģinālajā iepakojumā ne mazāk kā 3 kg produkta.
4.4. Katram produkta paraugam klāt pievienot šādu dokumentāciju:

4.4.1. Kvalitāti apliecinošu dokumentu (uzņēmuma izsniegto kvalitātes apliecību).

4.4.2. Informāciju par meistara vārdu, uzvārdu.

5. Konkursa komisijas darba un vērtēšanas kārtība
5.1. Konkursam iesniegtos paraugus vērtē žūrijas komisija, aizklāti vērtējot.
5.2. Jauno piena produktu paraugus vērtē atbilstoši standarta LVS ISO 22935-2:2024 L Piens un piena produkti. Sensorā analīze. 2.daļa: Metodes sensorai vērtēšanai un LVS ISO 22935-3:2024 L Piens un piena produkti. Sensorā analīze. 3.daļa: Produkta sensoro īpašību atbilstības specifikācijai novērtēšana ar punktu metodi metodikai.

5.3. Žūrija apbalvošanai izvirza viena ražotāja iesniegto un lielāko punktu skaitu ieguvušo produktu vienā kategorijā.
5.4. Ja vērtētie paraugi ir ieguvuši vienādu punktu skaitu, tad paraugs ar augstāko garšas un smaržas vērtējumu tiek ranžēts augstāk.

5.5. Konkursa rezultāti un žūrijas lēmumi tiek protokolēti.

6. Apbalvošana
6.1. Godalgoto vietu ieguvēji saņem LPCS un starptautiskās izstādes Riga Food 2026 Atzinības rakstus, kā arī zelta, sudraba vai bronzas medaļas izstādes atklāšanas ceremonijas laikā 2026.gada 10.septembrī.
7. Dalības maksa

7.1. Dalības maksa konkursā par vienu pieteikto uzņēmuma produktu ir 80.00 EUR (astoņdesmit eiro, 00 centi) bez PVN.

